title: 2007/242/ES: Rozhodnutie Rady z  23. apríla 2007 , ktorým sa vykonáva článok 7 ods. 2 nariadenia (ES) č. 423/2007 o reštriktívnych opatreniach voči Iránu

text:
               24.4.2007

               SK

               Úradný vestník Európskej únie

               L 106/51

      ROZHODNUTIE RADY

   z 23. apríla 2007,
   ktorým sa vykonáva článok 7 ods. 2 nariadenia (ES) č. 423/2007 o reštriktívnych opatreniach voči Iránu
   (2007/242/ES)
   RADA EURÓPSKEJ ÚNIE,
   so zreteľom na nariadenie Rady (ES) č. 423/2007 z 19. apríla 2007 (1), a najmä na jeho článok 15 ods. 2,
   keďže:

               (1)

               Rada 19. apríla 2007 prijala nariadenie (ES) č. 423/2007 o reštriktívnych opatreniach voči Iránu. Článok 15 ods. 2 uvedeného nariadenia ustanovuje, že Rada zostaví, preskúma, zmení a doplní zoznam osôb, subjektov a orgánov uvedených v článku 7 ods. 2 tohto nariadenia.

               (2)

               Rada dospela k záveru, že určité osoby, subjekty a orgány spĺňajú podmienky stanovené v článku 7 ods. 2 nariadenia (ES) č. 423/2007 a že by sa preto mali uviesť na zozname v prílohe V k uvedenému nariadeniu z individuálnych a špecifických dôvodov vymenovaných v uvedenom nariadení,

         ROZHODLA TAKTO:
   Článok 1
   Osoby, subjekty a orgány, ktoré sa nachádzajú v prílohe k tomuto rozhodnutiu, sa uvedú na zozname v prílohe V k nariadeniu (ES) č. 423/2007.
   Článok 2
   Toto rozhodnutie nadobúda účinnosť dňom jeho uverejnenia.
   Článok 3
   Toto rozhodnutie sa uverejní v Úradnom vestníku Európskej únie.

      V Luxemburgu 23. apríla 2007

            Za Radu

            predseda

         F.-W. STEINMEIER

      (1)  Ú. v. EÚ L 103, 20.4.2007, s. 1.

      PRÍLOHA

         „A.   Právnické osoby, subjekty a orgány

                     Meno/názov

                     Identifikačné údaje

                     Dôvody

                     1.

                     Organizácia pre letecký a kozmický priemysel (Aerospace Industries Organisation, AIO)

                     AIO, 28 Shian 5, Lavizan, Teherán

                     AIO vykonáva dohľad nad výrobou riadených striel v Iráne vrátane priemyselnej skupiny Shahid Hemmat Industrial Group, priemyselnej skupiny Shahid Bagheri Industrial Group a priemyselnej skupiny Fajr Industrial Group, ktoré sú všetky uvedené v rezolúcii BR OSN 1737 (2006). V rezolúcii BR OSN 1737 (2006) sa uvádza aj riaditeľ AIO a dvaja ďalší vyššie postavení pracovníci.

                     2.

                     Armament Industries

                     Pasdaran Av., PO Box 19585/777, Teherán

                     Dcérska spoločnosť Organizácie obranného priemyslu (Defence Industries Organization, DIO).

                     3.

                     Centrum obrannej technológie a vedeckého výskumu (Defence Technology and Science Research Centre, DTSRC), známe aj ako Vzdelávací výskumný inštitút (Educational Research Institute)/Moassese Amozeh Va Tahgiaghati (ERI/MAVT Co.)

                     Pasdaran Av., PO Box 19585/777, Teherán

                     Uskutočňuje výskum a vývoj. Dcérska spoločnosť organizácie DIO. DTSRC uskutočňuje veľkú časť obstarávania pre DIO.

                     4.

                     Jaber Ibn Hayan

                     AEOI-JIHRD P.O.Box: 11365-8486; Teherán; 84, 20th Av. Entehaye Karegar Shomali Street; Teherán

                     Jaber Ibn Hayan je laboratórium Iránskej organizácie pre atómovú energiu (Atomic Energy Organisation of Iran, AEOI), ktoré sa zaoberá činnosťami súvisiacimi s palivovým cyklom. Nachádza sa síce v teheránskom centre jadrového výskumu (TNRC), no Irán ho nenahlásil v rámci dohody o zárukách pred rokom 2003, i keď sa v ňom uskutočňovala konverzia.

                     5.

                     Marine Industries

                     Pasdaran Av., PO Box 19585/777, Teherán

                     Dcérska spoločnosť organizácie DIO.

                     6.

                     Spoločnosť na výrobu a obstarávanie jadrového paliva (Nuclear Fuel Production and Procurement Company, NFPC)

                     AEOI-JIHRD P.O.Box: 11365-8486, Teherán/Irán

                     Divízia výroby jadrového paliva organizácie AEOI (Nuclear Fuel Production Division, NFP) sa venuje výskumu a vývoju v oblasti jadrového palivového cyklu, čo okrem iného zahŕňa prieskum, ťažbu, spracovanie a konverziu uránu a nakladanie s jadrovým odpadom. NFPC je nástupcom NFPD, dcérskej spoločnosti AEOI, ktorá uskutočňuje výskum a vývoj jadrového palivového cyklu vrátane konverzie a obohacovania.

                     7.

                     Special Industries Group

                     Pasdaran Av., PO Box 19585/777, Teherán

                     Dcérska spoločnosť organizácie DIO.

                     8.

                     TAMAS Company

                     TAMAS sa zúčastňuje na činnostiach súvisiacich s obohacovaním, o ktorých zastavenie žiada Irán Rada MAAE a Bezpečnostná rada. TAMAS je zastrešujúcim orgánom pre štyri dcérske spoločnosti, z ktorých jedna sa venuje činnostiam od ťažby po koncentrovanie uránu a ďalšia spracovaniu a obohacovaniu uránu a nakladaniu s odpadom.

               B.   Fyzické osoby

                     Meno

                     Identifikačné údaje

                     Dôvody

                     1.

                     Reza AGHAZADEH

                     Dátum nar.: 15.3.1949, číslo pasu: S4409483, platnosť 26.4.2000 – 27.4.2010, miesto vydania: Teherán, miesto narodenia: Khoy

                     Predseda Iránskej organizácie pre atómovú energiu (Atomic Energy Organisation of Iran, AEOI). AEOI vykonáva dohľad nad iránskym jadrovým programom a uvádza sa v rezolúcii BR OSN 1737 (2006).

                     2.

                     Amir Moayyed ALAI

                     Zúčastňuje sa na riadení montáže a konštrukcie centrifúg. Rada MAAE a Bezpečnostná rada žiadajú Irán o zastavenie všetkých činností súvisiacich s obohacovaním. Zahŕňa to aj všetky práce súvisiace s centrifúgami. Prezident Ahmadínedžád 27. augusta 2006 udelil Alaiovi osobitné ocenenie za úlohu, ktorú zohral pri riadení montáže a konštrukcie centrifúg.

                     3.

                     Mohammed Fedai ASHIANI

                     Zúčastňuje sa na výrobe uhličitanu ammónno-uránového (UAU) a riadení komplexu na obohacovanie uránu v Natanze. Od Iránu sa žiada, aby zastavil všetky činnosti súvisiace s obohacovaním. Prezident Ahmadínedžád 27. augusta 2006 udelil Ashianimu osobitné ocenenie za úlohu, ktorú zohral pri výrobe UAU a pri riadení a konštrukcii komplexu na obohacovanie uránu v Natanze (Kashan).

                     4.

                     Haleh BAKHTIAR

                     Zúčastňuje sa na výrobe horčíka s koncentráciou 99,9 %. Prezident Ahmadínedžád 27. augusta 2006 udelil Bakhtiarovi osobitné ocenenie za úlohu, ktorú zohral pri výrobe horčíka s koncentráciou 99,9 %. Takýto čistý horčík sa používa na výrobu uránového kovu, ktorý je možné zlievať do materiálu na výrobu jadrovej zbrane. Irán odmietol poskytnúť MAAE prístup k dokumentu o výrobe pologúľ z uránového kovu, ktoré sa používajú iba v jadrových zbraniach.

                     5.

                     Morteza BEHZAD

                     Zúčastňuje sa na výrobe dielcov do cenrifúg. Od Iránu sa žiada, aby zastavil všetky činnosti súvisiace s obohacovaním. Zahŕňa to aj všetky práce súvisiace s centrifúgami. Prezident Ahmadínedžád 27. augusta 2006 udelil Behzadovi osobitné ocenenie za úlohu, ktorú zohral pri výrobe zložitých a citlivých dielcov do centrifúg.

                     6.

                     Dr. Hoseyn (Hossein) FAQIHIAN

                     Adresa NFPC: AEOI-NFPD, P.O.Box: 11365-8486, Teherán/Irán

                     Zástupca a generálny riaditeľ Spoločnosti na výrobu a obstarávanie jadrového paliva (Nuclear Fuel Production and Procurement Company, NFPC), ktorá je súčasťou AEOI. AEOI vykonáva dohľad nad iránskym jadrovým programom a uvádza sa v rezolúcii BR OSN 1737 (2006). NFPC sa zúčastňuje na činnostiach súvisiacich s obohacovaním, o ktorých zastavenie žiada Irán Rada MAAE a Bezpečnostná rada.

                     7.

                     Seyyed Hussein (Hossein) HUSSEINI (HOSSEINI)

                     Pracovník AEOI, ktorý sa zúčastňuje na výskumnom projekte reaktoru využívajúceho ťažkú vodu (IR40) v Araku. Rezolúcia BR OSN 1737 (2006) vyzvala Irán, aby zastavil všetky práce na projektoch súvisiacich s ťažkou vodou.

                     8.

                     Javad KARIMI SABET

                     Prezident spoločnosti Novin Energy Company. Prezident Ahmadínedžád Karimimu Sabetovi okrem iného v auguste 2006 udelil osobitné ocenenie za úlohu, ktorú zohral pri navrhovaní, výrobe, montáži a sprevádzkovaní jadrových zariadení v komplexe v Natanze.

                     9.

                     Said Esmail KHALILIPOUR

                     Zástupca predsedu AEOI. AEOI vykonáva dohľad nad iránskym jadrovým programom a uvádza sa v rezolúcii BR OSN 1737 (2006).

                     10.

                     Ali Reza KHANCHI

                     Adresa NRC: AEOI-NRC, P.O.Box: 11365-8486 Teherán/Irán; Fax: (+9821) 8021412

                     Riaditeľ teheránskeho centra jadrového výskumu AEOI. MAAE naďalej od Iránu žiada, aby objasnil experimenty zamerané na separáciu plutónia, ktoré sa uskutočnili v TNRC, vrátane objasnenia prítomnosti častíc vysoko obohateného uránu (HEU) vo vzorkách z prostredia odobratých v zariadení na ukladanie odpadu v Karaji, v ktorom sa nachádzajú kontajnery používané na skladovanie terčov z ochudobneného uránu. AEOI vykonáva dohľad nad iránskym jadrovým programom a uvádza sa v rezolúcii BR OSN 1737 (2006).

                     11.

                     Hamid Reza MOHAJERANI

                     Zúčastňuje sa na riadení výroby v zariadení na konverziu uránu (Uranium Conversion Facility, UCF) v Esfahane. Prezident Ahmadínedžád 27. augusta 2006 udelil Mohajeranimu osobitné ocenenie za úlohu, ktorú zohral pri riadení výroby v UCF a pri plánovaní, výstavbe a montáži jednotky UF6 (UF6 je vstupný materiál pri obohacovaní).

                     12.

                     Houshang NOBARI

                     Zúčastňuje sa na riadení komplexu na obohacovanie uránu v Natanze. Rada MAAE a Bezpečnostná rada žiadajú Irán o zastavenie všetkých činností súvisiacich s obohacovaním. Patria medzi ne aj činnosti vykonávané v zariadení na obohacovanie uránu v Natanze (Kashan). Prezident Ahmadínedžád 27. augusta 2006 udelil Nobarimu osobitné ocenenie za úlohu, ktorú zohral pri úspešnom riadení a splnení plánu výstavby komplexu v Natanze (Kashan).

                     13.

                     Dr. Javad RAHIQI

                     Riaditeľ centra jadrovej technológie AEOI v Esfahane. Toto centrum vykonáva dohľad nad zariadením na konverziu uránu v Esfahane. Rada MAAE a Bezpečnostná rada žiadajú Irán o zastavenie všetkých činností súvisiacich s obohacovaním. Zahŕňa to aj všetky práce na konverzii uránu. AEOI vykonáva dohľad nad iránskym jadrovým programom a uvádza sa v rezolúcii BR OSN 1737 (2006).

                     14.

                     Abbas RASHIDI

                     Zúčastňuje sa na obohacovaní v komplexe v Natanze. Rada MAAE a Bezpečnostná rada žiadajú Irán o zastavenie všetkých činností súvisiacich s obohacovaním. Prezident Ahmadínedžád 27. augusta 2006 udelil Rashidimu osobitné ocenenie za riadenie a významnú úlohu, ktorú zohral pri úspešnej prevádzke kaskády 164 centrifúg na obohacovanie v Natanze.

                     15.

                     Abdollah SOLAT SANA

                     Výkonný riaditeľ zariadenia na konverziu uránu (Uranium Conversion Facility, UCF) v Esfahane. Toto zariadenie vyrába vstupný materiál (UF6) pre obohacovacie zariadenia v Natanze. Prezident Ahmadínedžád 27. augusta 2006 udelil osobitné ocenenie Solatovi Sanovi za úlohu, ktorú zohral.“


title: Rozhodnutie Rady (SZBP) 2016/220 z 15. február 2016, ktorým sa mení rozhodnutie 2011/101/SZBP o reštriktívnych opatreniach voči Zimbabwe

text:
               17.2.2016

               SK

               Úradný vestník Európskej únie

               L 40/11

         ROZHODNUTIE RADY (SZBP) 2016/220
   z 15. február 2016,
   ktorým sa mení rozhodnutie 2011/101/SZBP o reštriktívnych opatreniach voči Zimbabwe
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 15. februára 2011 prijala rozhodnutie 2011/101/SZBP (1).

               (2)

               Rada vykonala revíziu rozhodnutia 2011/101/SZBP, pričom zohľadnila vývoj politickej situácie v Zimbabwe.

               (3)

               Reštriktívne opatrenia by sa mali predĺžiť do 20. februára 2017.

               (4)

               Malo by sa pokračovať v uplatňovaní reštriktívnych opatrení v prípade siedmych osôb a jedného subjektu, ktoré sú uvedené v prílohe I k rozhodnutiu 2011/101/SZBP. Pozastavenie reštriktívnych opatrení v prípade piatich osôb, ktoré sú uvedené v prílohe II k rozhodnutiu 2011/101/SZBP, by sa malo obnoviť.

               (5)

               Rozhodnutie 2011/101/SZBP by sa malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Rozhodnutie 2011/101/SZBP sa mení takto:

               1.

               Článok 10 sa nahrádza takto:
               „Článok 10
               1.   Toto rozhodnutie nadobúda účinnosť dňom jeho prijatia.
               2.   Toto rozhodnutie sa uplatňuje do 20. februára 2017.
               3.   Opatrenia uvedené v článku 4 ods. 1 a v článku 5 ods. 1 a 2 sa v rozsahu, v akom sa uplatňujú na osoby uvedené v prílohe II, pozastavujú do 20. februára 2017.
               Pozastavenie sa prehodnocuje každé tri mesiace.
               4.   Toto rozhodnutie je predmetom sústavnej revízie a obnovuje sa alebo sa prípadne mení, ak Rada nepovažuje jeho ciele za splnené.“

               2.

               Príloha I sa nahrádza textom uvedeným v prílohe I k tomuto rozhodnutiu.

               3.

               Príloha II sa nahrádza textom uvedeným v prílohe II k tomuto rozhodnutiu.

         Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 15. februára 2016

            Za Radu

            predsedníčka

         F. MOGHERINI

      (1)  Rozhodnutie Rady 2011/101/SZBP z 15. februára 2011 o reštriktívnych opatreniach voči Zimbabwe (Ú. v. EÚ L 42, 16.2.2011, s. 6).

      PRÍLOHA I

            „PRÍLOHA I
            OSOBY A SUBJEKTY PODĽA ČLÁNKOV 4 A 5
            I.   Osoby

                        Meno (a prípadné prezývky)

                        Identifikačné údaje

                        Dôvody označenia

                        1.

                        Mugabe, Robert Gabriel

                        Prezident, dátum narodenia: 21.2.1924
                        číslo pasu: AD001095

                        Predseda vlády, zodpovedný za činnosti, ktoré vážne ohrozujú demokraciu, dodržiavanie ľudských práv a právny štát.

                        2.

                        Mugabe, Grace

                        Dátum narodenia: 23.7.1965
                        číslo pasu: AD001159
                        OP: 63-646650Q 70

                        Napojená na vládnu frakciu strany ZANU-PF (Zimbabwe African National Union – Patriotic Front). V roku 2002 prevzala spoločnosť Iron Mask Estate, údajne nezákonne získavala veľký zisk z ťažby diamantov.

                        3.

                        Bonyongwe, Happyton Mabhuya

                        generálny riaditeľ ústrednej spravodajskej služby, dátum narodenia: 6.11.1960
                        Cestovný pas: AD002214
                        OP: 63-374707A13

                        Vyšší predstaviteľ v rámci bezpečnostných zložiek s úzkym prepojením na vládnu frakciu strany ZANU-PF a spoluúčasťou na vytváraní alebo riadení represívnej štátnej politiky. Obvinený z únosu, mučenia a zabitia aktivistov Hnutia za demokratickú zmenu (MDC) v júni 2008.

                        4.

                        Chihuri, Augustine

                        policajný komisár, dátum narodenia: 10.3.1953
                        číslo pasu: AD000206
                        OP: 68-034196M68

                        Vyšší príslušník polície a člen spoločného operačného vedenia s úzkym napojením na represívnu politiku strany ZANU-PF. V rozpore so zákonom o polícii verejne priznal podporu strany ZANU-PF. V júni 2009 vydal polícii rozkaz, aby zastavila vyšetrovanie všetkých prípadov týkajúcich sa vrážd spáchaných pred prezidentskými voľbami v júni 2008.

                        5.

                        Chiwenga, Constantine

                        Veliteľ zimbabwianskych ozbrojených síl, generál (bývalý armádny veliteľ, generálporučík) dátum narodenia: 25.8.1956
                        číslo pasu: AD000263
                        OP: 63-327568M80

                        Člen spoločného operačného vedenia so spoluúčasťou na vytváraní alebo riadení represívnej štátnej politiky. Používal armádu na preberanie fariem. Počas volieb 2008 bol hlavným strojcom násilností spojených s priebehom prezidentských volieb.

                        6.

                        Shiri, Perence (alias Bigboy) Samson Chikerema

                        maršal letectva (vzdušné sily), dátum narodenia: 1.11.1955
                        OP: 29-098876M18

                        Vyšší vojenský dôstojník a člen spoločného operačného vedenia strany ZANU-PF so spoluúčasťou na vytváraní alebo riadení represívnej štátnej politiky. Zapojený do politických násilností aj počas volieb v roku 2008 v provincii Mashonaland West a v Chiadzwe.

                        7.

                        Sibanda, Phillip Valerio (alias Valentine)

                        Veliteľ zimbabwianskej národnej armády, generálporučík, dátum narodenia: 25.8.1956 alebo 24.12.1954
                        OP: 63-357671H26

                        Vyšší vojenský predstaviteľ s väzbami na vládu a so spoluúčasťou na vytváraní alebo riadení represívnej štátnej politiky.

                  II.   Subjekty

                        Názov

                        Identifikačné údaje

                        Dôvody označenia

                        1.

                        Zimbabwe Defence Industries

                        10th floor, Trustee House, 55 Samora Machel Avenue, PO Box 6597, Harare, Zimbabwe.

                        Napojená na ministra obrany a vládnu frakciu strany ZANU-PF.“

      PRÍLOHA II

            „PRÍLOHA II
            OSOBY PODĽA ČLÁNKU 10 ODS. 3
            Osoby
            Meno (a prípadné prezývky)

                        1.

                        Bonyongwe, Happyton Mabhuya

                        2.

                        Chihuri, Augustine

                        3.

                        Chiwenga, Constantine

                        4.

                        Shiri, Perence (alias Bigboy) Samson Chikerema

                        5.

                        Sibanda, Phillip Valerio (alias Valentine)“